ମାଗନେସିଅମ ସଲଫେଟ (ଡାକ୍ତରୀ ବ୍ୟବ‌ହାର)

ମାଗନେସିଅମ ସଲଫେଟ (ଡାକ୍ତରୀ ବ୍ୟବ‌ହାର) (ଇଂରାଜୀ ଭାଷାରେ Magnesium sulfate) ଏକ ଔଷଧ ଯାହା ଅଳ୍ପ ରକ୍ତ ମାଗନେସିଅମ (low blood magnesium) ଓ ମହିଳାଙ୍କର ଏକ୍ଲାମ୍ପସିଆ (eclampsia) ରୋଗରେ ବାତ (seizures) ମାରିଲେ ଦିଆଯାଏ । ଆହୁରି ମଧ୍ୟ ଟରସା ଡେ ପଣ୍ଟ (ଫରାସୀ ଶବ୍ଦ) (en;torsades de pointes), ସାଂଘାତିକ ଆଜ୍‌ମା, କୋଷ୍ଠକାଠିନ୍ୟ (constipation) ଓ ବେରିଅମ ବିଷକ୍ରିୟା (barium poisoning) ରୋଗମାନଙ୍କରେ ଏହା ଦିଆଯାଏ । ଏହା ପାଟିରେ ଓ ଶିରାଭ୍ୟନ୍ତର ତ‌ଥା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ ।  ମିନେରାଲ ସ୍ନାନ) (mineral baths)ରେ ଏହା ଏପସମ ଲବଣ ଆକାରରେ ଦିଆଯାଏ ।

ମାଗନେସିଅମ ସଲଫେଟର ପାର୍ଶ୍ୱ ପ୍ରତିକ୍ରିୟାରେ ଅଳ୍ପ ରକ୍ତଚାପ (low blood pressure), ଲାଲ ଚମ (skin flushing) ଓ ଅଳ୍ପ ରକ୍ତ କ୍ୟାଲସିଅମ (low blood calcium) ହୋଇପାରେ । ଅନ୍ୟାନ୍ୟ ପ୍ରତିକ୍ରିୟାରେ ବାନ୍ତି, ମାଂସପେଶୀ ଦୁର୍ବଳତା ଓ ଅଳ୍ପ ଶ୍ୱାସକ୍ରିୟା ହୋଇପାରେ । ଗର୍ଭାବସ୍ଥାରେ ଏହା ଶିଶୁ ପ୍ରତି ବିପଦଜନ‌କ ହୋଇଥିଲେ ମଧ୍ୟ ସଙ୍କଟ ଅପେକ୍ଷା ଅଧିକ ଉପକାର ମିଳେ ।  ସ୍ତନ୍ୟପାନ ସମୟରେ ଏହା ବିପଦମୁକ୍ତ ଥିବା ଜଣାଯାଏ । ଡାକ୍ତରୀ ବ୍ୟବ‌ହାର ନିମନ୍ତେ ମାଗନେସିଅମ ସଲଫେଟର ଏକ ଲବଣ ମାଗନେସିଅମ ସଲଫେଟ ହେପ୍ଟାହାଇଡ୍ରେଟ (magnesium sulfate heptahydrate) ବ୍ୟବ‌ହାର କରାଯାଏ । ଏହାର କାର୍ଯ୍ୟବିଧି ସମ୍ପୁର୍ଣ୍ଣ ଭାବେ ଅବଗତ ହୋଇନଥିଲେ ମଧ୍ୟ ନିଉରନର କାମକୁ ଧିମେଇ ଦେଉଥିବା ବିଶ୍ୱାସ କରାଯାଏ । 

ମାଗନେସିଅମ ସଲଫେଟ ବ୍ୟବ‌ହାର ଅତି କମ୍‌ରେ ସନ ୧୬୧୮ରୁ ଆରମ୍ଭ ହୋଇଥିବା ଜଣାଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୫୦% ୧୦ମି:ଲି:ର ହୋଲସେଲ ମୂଲ୍ୟ ୦.୩୫ରୁ ୮.୭୩ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ୨୦% ୪ମି:ଲି: ମାଗନେସିଅମ ସଲଫେଟର ମୂଲ୍ୟ ୧୦.୨୩ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ କୋର୍ଷ ନିମନ୍ତେ ୨୫ ଆମେରିକୀୟ ଡଲାରରୁ କମ୍ ଖର୍ଚ୍ଚ ହୁଏ ।

 ଆଧାର 

ଶ୍ରେଣୀ:ଔଷଧ